# Cirrocumulus

### A Wikipédiából, a szabad lexikonból.

Cirrocumulus - bárányfelhő

Cirrocumulus, bárányfelhő (nemzetközi jele: Cc). Vékony, fehér, önárnyék nélküli felhő. Felhőréteg, amely kis szemcsés fodorszerű elemekből áll. Ezek egybeolvadhatnak, vagy elkülönülhetnek egymástól és többé-kevésbé szabályos elrendeződést vehetnek fel. A magyar elnevezése – bárányfelhő -, a birka bundájához hasonló látványára utal.

5000 és 12000 méter közötti magasságokban képződik, jégkristályokból áll. A felhőn olykor szivárványszínű elszíneződés (irizáció) vagy a Nap körül udvar figyelhető meg. Fátyolszerű, amely szabályos elrendezésű vékony gomolyokból, bordákból tevődik össze. Formájuk kicsi fehér labdákhoz hasonló, melyek külön állnak, vagy hosszú sorokba rendeződnek magasan az égen. Mikor ezek a pamacsok sorokba rendeződnek, a felhőnek egy hullámzó megjelenést adnak, mely hasonlít egy halpikkelyhez.

A cirrocumulus abban különbözik a cirrus-tól, hogy vagy redős, vagy igen kis felhőcskékre esik szét, az altocumulus-tól pedig abban, hogy legtöbb eleme igen kicsi, továbbá nincs önárnyéka. A cirrocumulus gyakran cirrus-szal vagy cirrostratus-szal, vagy mindkettővel társulva jelenik meg.

## [szerkesztés] Változatai

Cirrocumulus stratiformis felhő

- Cirrostratomutatus - cirrostratus felhők gyakran alakulnak át cirrocumulus-szá.
- Cirrocumulus altocumulomutatus - egy hidegfront átvonulása során a felhők változatos formáit hozza létre. Késő délután azonban, különösen ha a front nem elég erős, a gomolyképződés megszűnik. Ilyenkor a gomolyfelhők csúcsai átalakulhatnak altocumulus-szá (középmagas gomolyokká), ezek tovább alakulhatnak cirrocumulus-szá.
- Cirrocumulus stratiformis - a felhőréteg az égbolt jelentős részére kiterjed, rajta lyukak, hasadások figyelhetők meg, ugyanakkor a felhőzet helyenként apró, fehér rögökre töredezett.
- Lenticularis
- Floccus
- Castellanus

## [szerkesztés] Lásd még

A Wikimedia Commons tartalmaz Cirrocumulus témájú médiaállományokat.

- Felhő
- Légkör
- Légköri front

A lap eredeti címe "http://hu.wikipedia.org../../../c/i/r/Cirrocumulus.html"

Kategória: Felhők

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Suomi
- Français
- Galego
- Íslenska
- Italiano
- 日本語
- Nederlands
- Polski
- Português
- Slovenčina
- Slovenščina
- Tiếng Việt
- 中文